આવી જ એક ઘટના નવી દિલ્હીમાં સામે આવી છે. ઉત્તરપૂર્વ દિલ્હીના સીલમપુર વિસ્તારમાં એક ૧૨ વર્ષની બાળકીએ ગુસ્સામાં આવીને આત્મહત્યા કરી લીધી છે. પોતાના સાત વર્ષના ભાઈની સાથે ટીવીના રિમોટને લઈને થયેલો ઝઘડો બહેનના મોતનું કારણ બન્યો હતો. ગત બુધવારના રોજ માતા-પિતા કોઈ કારણસર બહાર ગયા હતા. ત્યારે ઘરમાં સાત વર્ષનો ભાઈ, ૧૨ વર્ષની બહેન અને ૧૭ વર્ષનો મોટો ભાઈ ઘરમાં એકલા હતા. ૧૭ વર્ષીય ભાઈ પોતાના રૂમમાં અભ્યાસ કરી રહ્યો હતો તે સમયે જ ભાઈ-બહેન વચ્ચે રિમોટની બાબત પર ઝઘડો થયો.